ml en ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en ml en ml ml ml ml ml ml ml en ml en ml ml ml ml ml ml ml ml ml ml ml ml en en ml en ml ml ml ml ml ml ml ml ml ml ml ml en ml ml ml ml ml ml ml ml ml ml en en ml en en en fi en ml ml ml en en en en ml cs cs cs en da cs en en cs cs en en en cs cs da en cs en en cs da en en en cs cs da en da cs en en cs da en en en de da en da cs en en cs cs en en en cs cs da cs en en en cs cs da en da en en cs cs en en en cs cs da en da cs en en cs da en en en cs cs da en da cs en en en
skip to main | skip to sidebar
കേരളത്തിലും ഇന്‍ഡ്യയിലും ലോകമെമ്പാടുമുള്ള സമകാലിക പ്രശ്നങ്ങളേക്കുറിച്ച് സമയം കിട്ടുമ്പോള്‍ എഴുതുന്നതാണിവിടെ കാണുന്നത്. ഇതു വായിക്കാന്‍ എല്ലാവര്‍ക്കും സ്വാഗതം. അഭിപ്രായങ്ങളും നിര്‍ദ്ദേശങ്ങളും സഹിഷ്ണുതയോടെ സ്വീകരിക്കുന്നതാണ്.
ഹരിതരാഷ്ട്രീയത്തിലെ പച്ചപ്പ്, അഥവാ ഹിന്ദു എം എല്‍ എ
സൈബര്‍ ലോകത്ത് അതി വിചിത്രമായ ഒരു പ്രചരണം നടക്കുന്നുണ്ട്. തൃത്താല എം എല്‍ എ വി റ്റി ബലറാം താന്‍ ഒരു  ഹിന്ദു എം എല്‍ എ അല്ല എന്നു സ്ഥാപിക്കാന്‍ വേണ്ടിയുള്ള തീവ്ര ശ്രമത്തിലാണ്. അതിന്റെ കാരണം അദ്ദേഹത്തിന്റെ മാതൃസംഘടനയായ കോണ്‍ഗ്രസ് പാര്‍ട്ടി അദ്ദേഹത്തെ ഹിന്ദു എം എല്‍ എ എന്നു വിളിച്ചു എന്ന ബലറാമിന്റെ തോന്നലാണ് . കോണ്‍ഗ്രസ് പാര്‍ട്ടി അദ്ദേഹത്തെ ഹിന്ദു എം എല്‍ എ എന്നു വിളിച്ചതായി എങ്ങും കേട്ടില്ല. വിളിച്ചു എന്ന് ബലറാം ശഠിക്കുന്നു. അങ്ങനെയാണദ്ദേഹം അവകാശപ്പെടുന്നത്.
ഒരു തറ രാഷ്ട്രീയക്കാരന്റെ മെയ് വഴക്കത്തോടെ  അദ്ദേഹം ​എഴുതിയിരിക്കുന്നത് ഇങ്ങനെ
ദേവസ്വം ബോർഡ് തെരഞ്ഞെടുപ്പിൽ വോട്ട് ചെയ്യില്ല എന്ന ഒരു നിലപാടും ഞാനെടുത്തിരുന്നില്ല. എന്നാൽ ആ തെരഞ്ഞെടുപ്പ് പ്രക്രിയയുടെ സാംഗത്യത്തെക്കുറിച്ചുള്ള എന്റെ കാഴ്ചപ്പാട് പാർട്ടി നേതൃത്ത്വത്തോട് പങ്കുവെക്കുകയും കഴിയുമെങ്കിൽ വോട്ട് ചെയ്യുന്ന സാഹചര്യത്തിൽ നിന്ന് ഒഴിവാക്കിത്തരണമെന്ന് അഭ്യർത്ഥിക്കുകയുമായിരുന്നു ചെയ്തത്.
ഇത് വായിക്കുന്നവര്‍ എന്തു മനസിലാക്കണമെന്നാണ്, ബലറാം കരുതുന്നത്. ചക്ക് എന്ന് എഴുതിയത് കൊക്ക് എന്ന് വായിക്കുന്ന  ബലറാമിന്റെ ബുദ്ധിയാണ്, മറ്റുള്ളവര്‍ക്കുമെന്നോ?
ഇത് വായിച്ച എനിക്ക് മനസിലായത്, നിയമസഭയിലെ ഹിന്ദു എം എല്‍ എ മാര്‍ ദേവസ്വം ബോര്‍ഡ് അംഗങ്ങളെ തെരഞ്ഞെടുക്കണം എന്ന വ്യവസ്ഥയെ ബലറാം അംഗീകരിക്കുന്നില്ല. അതുകൊണ്ട് ആ പ്രക്രിയയില്‍ പങ്കെടുക്കില്ല എന്നാണ്. അതു തന്നെയല്ലേ ബലറാം പറഞ്ഞത്?
ഹൈന്ദവ ആരാധനാലയങ്ങളെ ഭരിക്കുന്ന ദേവസം ബോര്‍ഡിനെ തെരഞ്ഞെടുക്കുന്നത്  കേരള നിയമസഭയിലെ ഹിന്ദു എം എല്‍ എ  മാരാണ്. അതിന്റെ  അര്‍ത്ഥം ഇവരൊക്കെ ഹിന്ദുത്വവാദികളാണെന്നല്ല. ഈശ്വരവിശ്വാസികളല്ലാത്ത ഹിന്ദു എം എല്‍ എ മാരും ഈ തെരഞ്ഞെടുപ്പില്‍ പങ്കെടുക്കുന്നു. ഇതില്‍ എന്താണു ബലറാമിനു എതിര്‍പ്പെന്നു മനസിലാകുന്നില്ല. എല്ലാ എം എല്‍ എ മാരും കൂടി ദേവസ്വം ബോര്‍ഡിനെ തെരഞ്ഞെടുക്കണമെന്നാണോ? അതോ ദേവസ്വം ബോര്‍ഡു തന്നെ വേണ്ട എന്നോ? അതോ ഹൈന്ദവ  ആരാധനലയങ്ങളുടെ മേല്‍ സര്‍ക്കാര്‍ നിയന്ത്രണം വേണ്ട എന്നാണോ? ഇതില്‍ ഏത് നിലപാടുള്ളതുകൊടാണ്, ഈ തെരഞ്ഞെടുപ്പില്‍ നിന്നും തന്നെ ഒഴിവാക്കി തരണമെന്ന് ബലറാം അപേക്ഷിച്ചത്?
കേരള നിയമസഭയില്‍ 73 ഹിന്ദു എം എല്‍ എ മാരാണുള്ളത്. യു ഡി എഫിലെ 25 ഉം എല്‍ ഡി എഫിലെ 48 ഉം. നിരീശ്വരവാദികളായ കമ്യൂണിസ്റ്റ് എം എല്‍ എ മാര്‍ ഈ തെരഞ്ഞെടുപ്പില്‍ വോട്ടു ചെയ്തിട്ട് അവരെ ആരും ഹിന്ദു എം എല്‍ എ എന്നോ ഹിന്ദുത്വ വാദികളെന്നോ വിളിച്ചിട്ടില്ല. പിന്നെ എന്താണു ബലറാമിന്റെ പ്രശ്നം?
ബലറാമിന്റെ  അതി ബാലിശവും ചിരി ഉണര്‍ത്തുന്നതുമായ മറ്റ് ചില പരാമര്‍ശങ്ങള്‍
ഞാൻ വിമർശിച്ചത് “ഹിന്ദു എം എൽ എ” എന്ന രാഷ്ട്രീയ ശരികേടിനെയാണ്.
ഹിന്ദു എം എല്‍ എ എന്നു പറഞ്ഞാല്‍ എങ്ങനെ അത് രാഷ്ട്രീയ ശരികേടാകും. ബഹുഭൂരിപക്ഷം ആളുകളും  മതവിശ്വസികളായ കേരളത്തില്‍ ഇതില്‍ എന്ത് രാഷ്ട്രീയ ശരികേടാണുള്ളത്? ബലറാം എം എല്‍ എ ആകാന്‍ വേണ്ടി കൊടുത്ത  എല്ലാ  കടലാസിലും ഹിന്ദു എന്നെഴുതിയപ്പോള്‍ ഈ ശരികേട് തോന്നിയില്ലേ? സ്കൂളിള്‍ ചേര്‍ന്നപ്പോള്‍ മുതല്‍ എഴുതിയ എല്ലാ അപേക്ഷാ ഫോറങ്ങളിലും ഹിന്ദു എന്നെഴുതിയപ്പോള്‍ ഒരു ശരികേടും തോന്നിയിരുന്നില്ലേ?
വെറും 3200 വോട്ടിന്റെ മാത്രം നേരിയ ഭൂരിപക്ഷമുള്ള എന്റെ മണ്ഡലത്തിൽ ഏതെങ്കിലും ഒരു സമുദായം മാത്രം വിചാരിച്ചാൽ തെരഞ്ഞെടുപ്പ് ഫലത്തെ സ്വാധീനിച്ചേക്കാമെന്ന് അറിഞ്ഞുകൊണ്ടുതന്നെയാണ് മതാന്ധതയ്ക്കെതിരെയും അന്ധവിശ്വാസങ്ങൾക്കെതിരെയുമൊക്കെ പല ഘട്ടങ്ങളിലും നിലപാടുകളെടുക്കുന്നത്.
അതുകൊണ്ടുതന്നെ മതവാദികളോട് വിനീതമായി പറയട്ടെ, എനിക്ക് ഹിന്ദുക്കളുടെ വോട്ട് മതി, ഹിന്ദുത്വവാദികളുടെ വോട്ട് വേണ്ട, മുസ്ലീങ്ങളുടെ വോട്ട് മതി ഇസ്ലാമിസ്റ്റുകളുടെ വോട്ട് വേണ്ട. കൃസ്ത്യാനികളുടെ വോട്ട് മതി അവരിലെ വർഗ്ഗീയവാദികളുടെ വോട്ട് വേണ്ട.
തൃത്താല മണ്ഡലത്തെ പ്രതിനിധീകരിക്കുന്ന ബലറാമിന്, ആ മണ്ഡലത്തിലെ ജനങ്ങളെ അറിയില്ല എന്നതിന്റെ തെളിവാണീ പ്രസ്താവന. തത്താലയിലെന്നല്ല മലബറിലൊരിടത്തും മുസ്ലിങ്ങളൊഴികെ ഒരു സമുദായവും തെരഞ്ഞെടുപ്പില്‍ സ്വധീനം ചെലുത്തുന്നില്ല എന്നതാണു സത്യം. തിരുവിതാംകൂറിലായിരുന്നു, ബലറാമിന്റെ മണ്ഡലമെങ്കില്‍ ഇതുപോലെ ഒരു പ്രസ്താവന ബലറാമിന്റെ ചിന്താമണ്ഡലത്തില്‍ പോലും വരില്ല.
ഇവിടെ ബലറാം ആക്ഷേപിച്ചത് ഹിന്ദുത്വവാദികളെ അല്ല. അവരെ കേരളത്തില്‍ കാലുകുത്താന്‍ അനുവദിക്കാത്ത സാധാരണ ഹിന്ദുക്കളെ ആണ്. ഈ സാധരണ ഹിന്ദുക്കള്‍ പോകുന്ന  അമ്പലങ്ങളിലേക്കുള്ള ഭരണക്കാരെ തെരഞ്ഞെടുക്കുന്ന വോട്ടെടുപ്പിലാണ്, ബലറാം എതിര്‍പ്പ് രേഖപ്പെടുത്തിയത്. ഹിന്ദു എം എല്‍ എ എന്ന പേരില്‍ വോട്ടു ചെയ്താല്‍ ആരും ബലറാമിനെ ഹിന്ദുത്വവാദി ആക്കില്ലായിരുന്നു.
ബലറാം പ്രീണിപ്പിക്കാന്‍ ശ്രമിക്കുന്നത് ആരെയെന്നത് വളരെ വ്യക്തം. തൃത്താലയില്‍ ഏത് തെരഞ്ഞെടുപ്പിന്റെയും ഫലം നിര്‍ണ്ണയിക്കാന്‍  ശേഷിയുള്ള മുസ്ലിങ്ങളെ. അവര്‍ക്ക് വ്യക്തമായ സാമുദായിക അജണ്ടയുണ്ട്. ബലറാമിന്, അതിനെ പേടിയാണ്.  അവരെ തന്റെ ചേരിയില്‍ നിറുത്താനുള്ള ആവേശം കൊണ്ടാണിതു പോലെ തികച്ചും അപ്രസക്തമായ ഒരു വിഷയം  എന്തോ മഹാ കാര്യം പോലെ നയപരിപാടി ആയി ബലറാം അവതരിപ്പിക്കുന്നത്. യു ഡി എഫിലെ മറ്റ് 24 എം എല്‍ എ മാരോടൊപ്പം വോട്ടു ചെയ്തു പോയിരുന്നെങ്കില്‍ ഇതാരുമറിയില്ലായിരുന്നു. ഇതിപ്പോള്‍ നാടു മുഴുവന്‍ പാട്ടാക്കിയതിന്റെ പൂര്‍ണ്ണ ഉത്തരവാദി ബലറാം തന്നെയാണ്.
മുസ്ലിങ്ങളുടെ കാതിനിമ്പമേകുന്ന ഈ വിഷയം ഉണ്ടാക്കിയതിന്റെ ആഘോഷം പോലും പച്ച അലുക്കിട്ട ഒരു ബാനറിലാണ്.
നെഹ്രുവിന്റെ ഒരു പരാമര്‍ശം ഉദ്ധരിച്ചാണ്, ബലറാം താനും നെഹ്രുവിനേപ്പോലെ മഹാനാണെന്ന് തെളിയിക്കാന്‍ ഇപ്പോള്‍ ഇറങ്ങിത്തിരിച്ചിരിക്കുന്നത്.
ഒരു മതേതര രാഷ്ട്രത്തിൽ ജനങ്ങളാൽ തെരഞ്ഞെടുക്കപ്പെടുന്നവർ പ്രതിനിധാനം ചെയ്യുന്നത് അവരവരുടെ വ്യക്തിപരമായ മതവിശ്വാസങ്ങളെയല്ല എന്ന രാഷ്ട്രശിൽപ്പി ജവഹർലാൽ നെഹ്രുവിന്റെ അഭിപ്രായമാണ് ഇക്കാര്യത്തിൽ നമുക്ക് സ്വീകാര്യമായിട്ടുള്ളത്.
കേരളത്തില്‍ ബലറാം  ഏത് മതവിശ്വാസത്തെ പ്രതിനിധാനം ​ചെയ്യുന്നു എന്നാരും ചോദിച്ചിട്ടില്ല. പിന്നെ എന്തിനാണിതുപോലെ തികച്ചും അപ്രസക്തമായ കാര്യങ്ങള്‍  വലിച്ചു കൊണ്ടു വരുന്നത്?
നെഹ്രു പക്ഷെ മറ്റൊന്നു പറഞ്ഞിരുന്നു. മുസ്ലിം ലീഗ് ചത്ത കുതിര ആണെന്ന്. ഇത് ഏതെങ്കിലും പൊതു വേദിയിലോ സ്വന്തം ഫെയിസ് ബുക്ക് പേജിലോ എഴുതാനുള്ള തന്റേടം ബലറാമിനുണ്ടോ? ഉണ്ടാകില്ല. അപ്പോള്‍ മുട്ടു വിറക്കും.
പാരിസ്ഥിതിക പ്രശ്നങ്ങളില്‍ ഇടപെട്ട് ബലറാമും കൂടെ അഞ്ച് എം എല്‍ എ മാരും  ഒരു പുതിയ ഹരിതരാഷ്ട്രീയത്തിനു തുടക്കം കുറിച്ചപ്പോള്‍, അതിനെ പൂര്‍ണ്ണമായും സ്വാഗതം ചെയ്ത വ്യക്തിയായിരുന്നു ഞാന്‍,. പക്ഷെ അവരുടെ  ഉദ്യമം ഒരു ചാപിള്ള ആയിപോയതില്‍ അതിയായ ദുഖം ഇപ്പോള്‍ തോന്നുന്നു. വെറും വാചാടോപത്തിനപ്പുറം ഭരണ കക്ഷി ആയിരുന്നിട്ടു പോലും ഒന്നും ചെയ്യാനിവര്‍ക്ക് കഴിഞ്ഞിട്ടില്ല. 1.80 ലക്ഷം എക്കര്‍ കൃഷി ഭൂമി ഉണ്ടായിരുന്ന പാലക്കാട്ടിപ്പോള്‍ 97000 ഏക്കര്‍ കൃഷി ഭൂമിയേ ഉള്ളു. ബാലറാമിന്റെ സ്വന്തം മണ്ഡലമായ തൃത്താല സ്ഥിതി ചെയ്യുന്ന പലക്കാട് ജില്ലയിലാണിത് സംഭവിച്ചത്. ഇപ്പോഴും അവിടെ പാടങ്ങള്‍ മണ്ണിട്ട് നികത്തുന്നു. ബാലറാമോ കൂടെ ഉള്ള കുട്ടിക്കുരങ്ങന്‍മാരോ ഒരു ചെറു വിരല്‍ പോലും അനക്കുന്നില്ല. ഇടതു ഭരണകാലത്ത്  അടങ്ങി നിന്ന റിസോര്‍ട്ട് മാഫിയ ഇപ്പോള്‍ കേരളം മുഴുവന്‍ റിസോര്‍ട്ട് പണി പുനരാരംഭിച്ചിട്ടുണ്ട്.പക്ഷെ ബലറാമിനു ശബ്ദമില്ല. ഇപ്പോള്‍ ബലറാമിന്റെ ഹരിത രാഷ്ട്രീയം മുസ്ലിം ലീഗിന്റെ പച്ച രാഷ്ട്രീയത്തിലേക്ക് കൂടുവിട്ട് കൂടു മാറുന്നു.
ആവശ്യ സാധങ്ങളുടെ വില പിടിച്ചാല്‍ കിട്ടാത്തവിധം ഉയര്‍ന്നുയര്‍ന്നു പോകുന്നു. പകര്‍ച്ച വ്യാധി പിടിപെട്ട് ദിവസേന ആളുകള്‍ മരിച്ചു വീഴുന്നു. അതേക്കുറിച്ചൊന്നും ഒരക്ഷരം ഉരിയാടാതെ ഹരിത എം എല്‍ എ ആരെയും ബാധിക്കാത്ത ഒരു തെരഞ്ഞെടുപ്പിന്റെ പേരില്‍ ശുദ്ധ അസംബന്ധം വിളിച്ചു പറയാന്‍ സമയം കണ്ടെത്തുന്നു.
ഇന്‍ഡ്യയെ ഇന്‍ഡ്യയാക്കിയ നെഹ്രുവിന്റെ നയങ്ങളില്‍ നിന്ന് കോണ്‍ഗ്രസ് എന്ന പാര്‍ട്ടി അതിവേഗം ബഹുദൂരം അകന്നു പൊയ്ക്കൊണ്ടിരിക്കുന്നു. പക്ഷെ അതിനെതിരെയൊന്നും ശബ്ധിക്കാന്‍ ഈ അഹിന്ദു എന്ന് സ്വയം വിളിക്കുന്ന എം എല്‍ എ ക്ക് കഴിയില്ല. കഴിയില്ല എന്നു മാത്രമല്ല. അതിനു വേണ്ടി കയ്യടിച്ചു പിന്തുണയും കൊടുക്കും. അതിനേക്കാളൊക്കെ പ്രധാനം താന്‍ ഹിന്ദു അല്ല എന്നു തെളിയിക്കലാണെന്ന് ഈ  പച്ച എം എല്‍ എക്ക് തോന്നുന്നു.
പ്രശ്നം വളരെ ലളിതമാണ്. കേരളത്തിലെ കോണ്‍ഗ്രസ് നേതാക്കള്‍ തീരുമാനിച്ചിട്ട്  എം എല്‍ എ സ്ഥാനം കിട്ടിയതായിരുന്നു എങ്കില്‍,  ബലറാം ഇതുപോലെ ബാലിശമായ നിലപാടെടുക്കില്ലായിരുന്നു. രാഹുല്‍ ഗാന്ധി കെട്ടിയിറക്കിയതാണെന്ന ഒറ്റ ഹുങ്കാണിതിന്റെ പിന്നില്‍,. കൂടെയുള്ള വി ഡി സതീശനോ, റ്റി എന്‍ പ്രതാപനോ, ശ്രായാംസ്കുമാറിനോ ഹിന്ദു എം എല്‍ എ എന്ന പേരില്‍ ദേവസ്വം ബോര്‍ഡ് തെരഞ്ഞെടുപ്പില്‍ വോട്ടു ചെയ്യാന്‍  പ്രശ്നമൊന്നുമുണ്ടായില്ല.
മതസമുദായിക ശക്തികളോട് ഇത്ര വലിയ വിരോധമുണ്ടെങ്കില്‍ ആദ്യം എതിര്‍ക്കേണ്ടിയിരുന്നത് മുസ്ലിം ലീഗെന്ന മത സംഘടനയെ ആയിരുന്നു. മുസ്ലിം ലീഗിന്റെ പിന്തുണയോടെ ഉള്ള ഭരണത്തെ താങ്ങി നിറുത്തി എന്താണു ബലറാം  ചെയ്യുന്നത്. പാണക്കാട്ട് തങ്ങള്‍ സ്വന്തമിഷ്ടപ്രകാരം  അഞ്ചാം മന്ത്രിയെ പ്രഖ്യാപിച്ചപ്പോള്‍ ബലറാമിന്റെ നാവു കാശിക്കു പോയിരുന്നു.  കോണ്‍ഗ്രസിലെ എല്ലാ എം എല്‍ എ മാരും മത സാമുദായിക ശക്തികളുടെ മുന്നില്‍ സാഷ്ടാംഗം പ്രണമിക്കുമ്പോള്‍ ബലറാമിനു ശബ്ദമില്ലല്ലോ.
കോണ്‍ഗ്രസുകാരനായ  ആര്യാടന്‍ മൊഹമ്മദൊക്കെ മുസ്ലിം ലീഗിനെയും പാണക്കാട്ട് തങ്ങളെയുമൊക്കെ  പേരെടുത്ത് പറഞ്ഞാണെതിര്‍ക്കുന്നത്. അതുപോലെ ലീഗിനെയോ, എന്‍ എസ് എസിനെയോ, എസ് എന്‍ ഡി പിയേയോ, ആ സംഘടനകളുടെ നേതക്കളെയോ പേരെടുത്തു പറഞ്ഞ്  അവരെ വിമര്‍ശിക്കാന്‍ ബലറാമിനു  കഴിയുമോ? ഇല്ല. അതാണു  ബലറാമിനേപ്പോലുള്ള ഞാഞ്ഞൂളുകളും ആര്യാടനും തമ്മിലുള്ള വ്യത്യാസം.
Posted by kaalidaasan at 19:15 18 comments: Links to this post
Email ThisBlogThis!Share to TwitterShare to FacebookShare to Pinterest
Wednesday, 5 June 2013
മവൊയിസ്റ്റ് ക്വസ്റ്റ്യന്‍, മാര്‍ക്സിസ്റ്റ് ക്വസ്റ്റ്യന്‍,!!!
മൂന്നര പതിറ്റാണ്ടു നീണ്ടു നിന്ന ഇടമുന്നണി ഭരണത്തിനന്ത്യം കുറിച്ചു കൊണ്ട് മമത ബാനര്‍ജി ബംഗാളില്‍  അധികാരത്തിലേറിയത് ഇന്‍ഡ്യയിലെ കമ്യൂണിസ്റ്റുവിരുദ്ധരൊക്കെ ആഘോഷിച്ചു.  പക്ഷെ 40 വര്‍ഷത്തെ രാഷ്ട്രീയ ജീവിതമുള്ള ഒരാളില്‍ നിന്നും  പ്രതീക്ഷിക്കുന്ന പക്വതയോ വിവേകമോ ഈ രാഷ്ട്രീയക്കാരിക്കില്ല എന്ന് അവരുടെ  ഭരണം തെളിയിച്ചു. ആദ്യ വര്‍ഷം തന്നെ അവര്‍ ജാദവ്പൂര്‍ സര്‍വകലാശാലയിലെ ഒരു പ്രൊഫസറെ അറസ്റ്റ് ചെയ്തു . അതിന്റെ കാരണം  അവരേക്കുറിച്ചുള്ള ഒരു കാര്‍ട്ടൂണ്‍ വിദ്യാര്‍ത്ഥികളുടെ ഇടയില്‍ വിതരണം ചെയ്തു എന്നായിരുന്നു. ഇതായിരുന്നു ആ കാര്‍ട്ടൂണ്‍.
ഈ പ്രൊഫസര്‍ വരച്ച കര്‍ട്ടൂണല്ല ഇത്. മറ്റാരോ വരച്ചത് അദ്ദേഹത്തിനു  ലഭിച്ചു. അദ്ദേഹം അത് പലര്‍ക്കും അയച്ചുകൊടുത്തു. പക്ഷെ മമതക്കത് ദഹിച്ചില്ല.
മമതയുടെ ഭരണത്തിന്റെ ഒന്നാം വാര്‍ഷികത്തില്‍ കല്‍ക്കട്ട ടൌണ്‍ ഹാളില്‍ ക്ഷണിക്കപ്പെട്ട ഒരു സദസിനോട് സംവദിക്കാന്‍ അവര്‍ എത്തി.  ഈ കാര്‍ട്ടൂണ്‍ ഉള്‍പ്പടെയുള്ള ചില പ്രശ്നങ്ങളേപ്പറ്റി ചില ചോദ്യങ്ങളുണ്ടായി. അതില്‍ അസഹിഷ്ണുത പ്രകടിപ്പിച്ച മമത, ചോദ്യം ചോദിച്ചവരെ മാവോയിസ്റ്റുകള്‍  എന്ന് മുദ്ര കുത്തി ഇറങ്ങിപ്പോയി.
ഭരണകൂടത്തിന്റെ ദുഷ്ചെയ്തികളെ വിമര്‍ശിക്കുന്നവരെയും ചോദ്യം ചെയ്യുന്നവരെയും മാവോയിസ്റ്റുകള്‍ എന്ന് വിളിച്ച് ചോദ്യങ്ങളില്‍ നിന്നും ഒളിച്ചോടുന്ന അസഹിഷ്ണുത ആണിപ്പോള്‍ പല നേതാക്കള്‍ക്കും. ബംഗാളില്‍ മാത്രമല്ല കേരളത്തിലും അവരുണ്ട്.  പ്രവാസികളുടെ യാത്ര പ്രശ്നത്തേക്കുറിച്ച്  പ്രവാസി മന്ത്രിയോട് ചോദിച്ചാല്‍ അത് മാര്‍ക്സിസ്റ്റ് ചോദ്യമാകുന്നു.
1960 കളില്‍ ഇന്‍ഡ്യന്‍ ഭരണകൂടത്തിനെതിരെ സായുധ സമരം വേണമെന്ന് ആഹ്വാനം ചെയ്ത് ബംഗാളിലെ നക്സല്‍  ബാരിയില്‍ ഉദയം  കൊണ്ട തീവ്രവാദ പ്രസ്ഥാനമാണ്, ഇന്നത്തെ മാവോയിസ്റ്റുകളുടെ പൂര്‍വ്വാശ്രമം. പിന്നീടവരെ ഭരണകൂടം അടിച്ചമര്‍ത്തി. ഉദാരവത്കരണവും ആഗോള വത്കരണവും  തുറന്നു വിട്ട കോര്‍പ്പറേറ്റ് അത്യാഗ്രഹം  അതിരുവിട്ടപ്പോള്‍ വീണ്ടുമവര്‍ ശക്തി പ്രാപിച്ചു.  നന്ദിഗ്രാമിലും സിംഗൂരും  ഈ കോര്‍പ്പറേറ്റ് മാഫിയക്കെതിരെ അവര്‍ സമരം ചെയ്തു. മമതാ ബാനര്‍ജിയും അവരോടൊപ്പം കൂടി. ബംഗാളിലെ ഇടതു ഭരണത്തിന്റെ തകര്‍ച്ചക്ക് ഒരു കാരണം  ഈ കൂട്ടുകെട്ടായിരുന്നു.
മന്‍ മോഹന്‍ സിംഗിന്റെ സാമ്പത്തിക ഉദാരവത്കരണം കൂടുതല്‍ കൂടുതല്‍ പാവപ്പെട്ടവരെ പാര്‍ശ്വവത്കരിച്ചു. അതിനാനുപാതികമായി മാവോയിസ്റ്റുകളും ശക്തി പ്രാപിച്ചു. അവരുടെ നയ പ്രഖ്യാപനം ഇതാണ്.
“Our aim is to overthrow this ‘democracy’ and ‘parliamentary rule’, which are nothing but means for the dictatorship of the feudals and comprador bureaucratic bourgeoisie, which stand in complete opposition to 95% of the population’s interests, using armed force, to establish a new people’s power. We feel it is a wonder of wonders to say that these elections and the parliament are sacred and that the present rule is the highest form of democratic rule"
മാവോയിസ്റ്റ് നിലപാടുകളോടുള്ള സര്‍ക്കാര്‍ പ്രതികരണം ഇതാണ്.
“CPI (Maoist) philosophy of armed struggle to overthrow the Indian State is not acceptable in our parliamentary democracy and will have to be curbed at any cost”
പ്രധാന മന്ത്രി മന്‍  മോഹന്‍ സിംഗിന്റെ അഭിപ്രായത്തില്‍ ഇന്‍ഡ്യ നേരിടുന്ന ഏറ്റവും ഗുരുതരമായ ആഭ്യന്തര പ്രശ്നം  മാവോയിസ്റ്റുകളാണ്.
40% ജനങ്ങള്‍ ദാരിദ്ര്യ രേഖക്കു താഴെ ജീവിക്കുന്ന ഇന്‍ഡ്യയില്‍ മാവോയിസ്റ്റുകൾ  പറയുന്നതിനു പ്രസക്തിയുണ്ട്. ഭരണകൂടത്തിലെ അഴിമതിയും, പാവപ്പെട്ടവര്‍ക്ക് വേണ്ടിയുള്ള സബ്സിഡികള്‍  നിറുത്തലാക്കി,   പണക്കാര്‍ക്ക് വേണ്ടി കൂടുതല്‍ കൂടുതല്‍ സബ്സിഡികള്‍ നല്‍കുന്നത്  കണ്‍മുന്നില്‍ കാണുകയും അനുഭവിക്കുകയും ചെയ്യുന്ന സാധാരണക്കാര്‍ മാവോയിസ്റ്റുകള്‍ പറയുന്നത് വിശ്വസിച്ചാല്‍ അത്ഭുതപ്പെടേണ്ടതുമില്ല.
എന്തു വിലകൊടുത്തും മവോയിസ്റ്റുകളെ അടിച്ചമര്‍ത്തും എന്ന് സര്‍ക്കാര്‍ പ്രഖ്യാപിച്ചത് 2011 ല്‍ ആയിരുന്നു. അതിനു മുന്നെ 2005 ല്‍ ചത്തീസ്ഗര്‍  നിയമസഭയില്‍ പ്രതിപക്ഷനേതാവായിരുന്ന മഹേന്ദ്ര കര്‍മ്മ  മാവോയിസ്റ്റുകളെ നേരിടാന്‍ വേണ്ടി ആദിവാസികളെ സംഘടിപ്പിച്ച്   Salwa Judam എന്ന  Militia ഉണ്ടാക്കി. പിന്നീട് സുപ്രീം കോടതി ഈ സംഘടന, ഭരണ ഘടന വിരുദ്ധമെന്നു പറഞ്ഞ് അതിനെ പിരിച്ചു വിടാന്‍ ഉത്തരവിട്ടു. ഇതേ മഹേന്ദ്ര കര്‍മ്മ അടുത്തിടെ ഒരു മാവോയിസ്റ്റ് ആക്രമണത്തില്‍ കൊല്ലപ്പെടുകയും ചെയ്തു.
സ്വാതന്ത്ര്യം ​നേടി 6 പതിറ്റാണ്ടു കഴിഞ്ഞിട്ടും ഇന്‍ഡ്യയിലെ ആദിവാസി മേഘലകള്‍ ആരെയും ലജ്ജിപ്പിക്കുന്ന തരത്തില്‍ പിന്നാക്കമാണ്.  വികസനം എത്തി നോക്കാത്ത ഇവിടെയൊക്കെ മാവോയിസ്റ്റുകള്‍ ശക്തിപ്രാപിക്കുന്നതില്‍ യാതൊരു അത്ഭുതവുമില്ല.
കഴിഞ്ഞ രണ്ടു പതിറ്റണ്ടുകളായി  ഇന്‍ഡ്യയിലെ രാഷ്ട്രീയ പാര്‍ട്ടികള്‍ വികസനം എന്ന പേരും പറഞ്ഞ് എഴുന്നള്ളിക്കുന്ന കെട്ടു കാഴ്ചകളൊന്നും  സാധാരണക്കാരുടെ ജീവിതത്തില്‍  ഒരു നേട്ടവും ഉണ്ടാക്കുന്നില്ല. Growth, Development എന്നൊക്കെ ഓമന പേരിട്ടു വിളിക്കുന്ന ഈ പൊറാട്ടു നാടകത്തിന്റെ ലക്ഷ്യം തന്നെ, അംബാനിമാര്‍ക്കും നാരായണ മൂര്‍ത്തിമാര്‍ക്കും നേട്ടങ്ങളുണ്ടാക്കുക എന്നതാണ്.  ഇതുപോലുള്ള വന്‍ വ്യവസായിമാരുടെ മുന്നിലെ പ്രതിബന്ധങ്ങള്‍ ഇല്ലാതാക്കുക എന്നതാണ്, ഇപ്പോള്‍ ഇന്‍ഡ്യന്‍ ഭരണ വര്‍ഗ്ഗത്തിന്റെ പ്രധാന ജോലി. നാരായണ മൂര്‍ത്തിയെ ഇന്‍ഡ്യന്‍ പ്രസിഡണ്ട് സ്ഥാനത്തേക്ക് വരെ ശുപാര്‍ശ ചെയ്യാന്‍ ആളുകളുണ്ടായി.
വികസനം കുറച്ചു പേരെയെങ്കിലും  ദോഷകരമായി ബാധിക്കും. ബാധിക്കുന്നത് പണക്കാരനാണെങ്കില്‍ അവനു വേറൊരു സ്ഥലത്തേക്ക് പറിച്ചു നടാനോ പുതിയത് കെട്ടിപ്പടുക്കാനോ ബുദ്ധിമുട്ടുണ്ടാകില്ല. മറിച്ച് അത് ബാധിക്കുന്നത് പാവപ്പെട്ടവരെ ആണെങ്കില്‍ കുടിയിറക്കപ്പെടുന്ന അവരെ പിന്നീട് ഭരണ കൂടം തിരിഞ്ഞു നോക്കാറില്ല. അപ്പോള്‍ അവരുടെ ആശ്രയം മാവോയിസ്റ്റുകള്‍ പോലുള്ള സംഘടനകളാണ്. കുറഞ്ഞ പക്ഷം ധാര്‍മ്മികമായിട്ടാനെങ്കിലും  അവര്‍ കൂടെ നില്‍ക്കുന്നു. നര്‍മ്മദ അണക്കെട്ടിനു വേണ്ടിയും ഖനികള്‍ക്ക് വേണ്ടിയും  കുടിയിറക്കപ്പെട്ട ആദിവാസികളെ മാവോയിസ്റ്റുകള്‍ സംരക്ഷിച്ചു.
കോര്‍പ്പറേറ്റ് മാഫിയയുടെ ആവശ്യം രാജ്യത്തിന്റെ പൊതു സമ്പത്തായ പ്രകൃതി വിഭവങ്ങളും  പൌരന്‍മാരുടെ സമ്പാദ്യവും വരെ തങ്ങളുടെ ആവശ്യങ്ങള്‍ക്ക് വേണ്ടി ലഭിക്കണമെന്നാണ്. തുച്ഛമായ വിലക്ക് കൊള്ള ലാഭമുണ്ടാക്കാന്‍, കല്‍ക്കരി പാടങ്ങളും എണ്ണ നിക്ഷേപങ്ങളും ഒക്കെ ഈ മാഫിയക്ക് തീറെഴുതി കൊടുക്കുന്നു. എന്നിട്ടുമവരുടെ ആര്‍ത്തി തീരുന്നില്ല. ഇതിനെതിരെ  വലിയ ഒരു ശതമാനം ജനങ്ങള്‍ തങ്ങളുടെ  തുച്ഛമായ സമ്പത്ത് കൈവിട്ടു പോകാതെ നോക്കുന്ന സമരത്തിലുമാണ്.
ജനാധിപത്യത്തിലെ നല്ല രാഷ്ട്രീയത്തിന്, ഇതുപോലെ പാര്‍ശ്വവത്കരിക്കപ്പെടുന ജനതയുടെ ദുരിതം അകറ്റാന്‍ ഏറെ ചെയ്യാനുണ്ട്. പക്ഷെ ഇന്നത്തെ ഇന്‍ഡ്യന്‍  ജനാധിപത്യം അതില്‍ അമ്പേ പരാജയപ്പെടുന്നു. അതാണു മാവോയിസ്റ്റുകളെ ഒക്കെ വളര്‍ത്തുന്നത്. കോര്‍പ്പറേറ്റ് മാഫിയയുടെ താളത്തിനുസരിച്ച് ഭരണ  കൂടം തുള്ളുമ്പോള്‍, മാവോയിസ്റ്റുകള്‍ കൂടുതല്‍ കൂടുതല്‍ സ്വാധീനമുണ്ടാക്കും.
മാവോയിസ്റ്റുകള്‍ രാജ്യത്തെ ഏറ്റവും വലിയ സുരക്ഷിതത്വ പ്രശ്നമാണെന്നു പറയുമ്പോഴും അവരെ എങ്ങനെ  അടിച്ചമര്‍ത്താമെന്നോ അഥവാ എങ്ങനെ ജനാധിപത്യ പ്രക്രിയയിലേക്ക് കൊണ്ടു വരാമെന്നോ ഇന്‍ഡ്യന്‍ ഭരണ വര്‍ഗ്ഗത്തിനു യാതൊരു രൂപവുമില്ല.
നാലഞ്ചു വര്‍ഷം മുന്നെ കേരളത്തിലെ ഒരു ഭൂമി കച്ചവടം വലിയ ഒരു വിവാദമായിരുന്നു. ഉമ്മന്‍ ചാണ്ടി മന്ത്രി സഭ എച് എം റ്റി യുടെ കൈവശമുള്ള ഭൂമി ഒരു റിയല്‍ എസ്റ്റേറ്റ് സ്ഥാപനത്തിനു വില്‍ക്കാന്‍ തീരുമാനിച്ചു. പിന്നീട് അധികാരത്തിലെത്തിയ ഇടതുമുന്നണി സര്‍ക്കാരിലെ വ്യവസായ മന്ത്രി ആ വില്‍പ്പനയുമായി മുന്നോട്ടു പോകാന്‍ തീരുമാനിച്ചപ്പോള്‍, മുഖ്യ മന്ത്രി ആയിരുന്ന വി എസ് അതിനെ എതിര്‍ത്തു.  3000 കോടി മുതല്‍ മുടക്കില്‍ 65000 പേര്‍ക്ക് തൊഴിലവസരമുണ്ടാക്കാന്‍ സൈബര്‍ സിറ്റി എന്നു പേരിട്ട് വലിയ ഒരു പദ്ധതി ആയിരുന്നു അന്ന് പരസ്യപ്പെടുത്തിയതും. ഈ  ന്യായം  പറഞ്ഞായിരുന്നു മുഖ്യ മന്ത്രി ആയിരുന്ന വി ഐസ്ന്റെ എതിര്‍പ്പിനെ അവഗണിച്ച് ആ ഭൂമി വിറ്റതും. ഭൂമി വാങ്ങി 5 വര്‍ഷം കഴിഞ്ഞിട്ടും അവിടെ ഒന്നും ഉണ്ടായില്ല. ഇപ്പോള്‍ കോടികള്‍ വിലമതിക്കുന്ന ആ സ്ഥലം  മറിച്ചുവില്‍ക്കാന്‍ ശ്രമം നടക്കുന്നു.
ചോദ്യങ്ങളില്‍ നിന്നും ഓടിപ്പോകല്‍ മറ്റ് പലര്‍ക്കുമുണ്ട്.
കേരളം ഭരിക്കുന്ന രണ്ടു മന്ത്രിമാരാണിതുപോലെ ചോദ്യങ്ങളില്‍ നിന്നും ഓടിപ്പോകുന്നത്. കേരളം പനിച്ച് വിറക്കുന്നു. എലിപ്പനി,  ഡെങ്കിപ്പനി തുടങ്ങി എല്ലാ പനികളും ഇന്നു നിറഞ്ഞാടുന്നു. ആളുകള്‍ മരിച്ചു വീഴുന്നു. വിദ്യുഛക്തി വകുപ്പും, ഗതാഗത വകുപ്പും, തകര്‍ച്ചയുടെ വക്കിലാണ്. ആവ്യശ്യസാധങ്ങളുടെ വില പിടിച്ചാല്‍ കിട്ടാത്ത വിധം മുകളിലാണ്. ഭരണം തുടങ്ങി രണ്ടു വര്‍ഷമായിട്ടും ഇന്നും  ഏതൊക്കെ മന്ത്രിമാര്‍ ഏതൊക്കെ വകുപ്പ് ഭരിക്കണമെന്നു തീരുമാനമായിട്ടില്ല. വെറുതെ തെക്കു വടക്കു നടന്ന രമേശ് ചെന്നിത്തലയെ  മോഹിപ്പിച്ച് മന്ത്രിസഭയിലേക്ക്  ക്ഷണിച്ചു. പക്ഷെ അദ്ദേഹത്തിനു  ആഭ്യന്തര  വകുപ്പു മാത്രം മതി. കുത്തഴിഞ്ഞ് കിടക്കുന്ന ആരോഗ്യ  വകുപ്പോ, ഗതാഗത വകുപ്പോ, വിദ്യുഛക്തി വകുപ്പോ ഭരിച്ച് നേരെയാക്കാന്‍ അദ്ദേഹത്തിനു തോന്നുന്നില്ല. അപ്പോള്‍ ഉദ്ദേശ്യം ജന സേവനമല്ല. വേറെ എന്തൊക്കെയോ ആണ്.
Posted by kaalidaasan at 21:39 133 comments: Links to this post
Email ThisBlogThis!Share to TwitterShare to FacebookShare to Pinterest
Monday, 3 June 2013
മിതവാദവും, യാഥാസ്ഥിതികത്വവും, തീവ്രവാദവും, ഭീകരവാദവും പിന്നെ രാജ്യ സ്നേഹവും
രാഷ്ട്രീയ ശാസ്ത്രജ്ഞന്‍ എന്നു വിശേഷിപ്പിക്കാവുന്ന Samuel P. Huntington 1992 ല്‍ പ്രയോഗിച്ച ഒരു വിശേഷണമായിരുന്നു The Clash of Civilizations എന്നത്. പ്രധാനമായും മദ്ധ്യ പൂര്‍വദേശത്തെ ഇസ്ലാമിക നിലപാടുകളെ അടിസ്ഥാനമാക്കിയായിരുന്നു അദ്ദേഹം ആ പ്രയോഗം രൂപപ്പെടുത്തിയതും.  സോവിയറ്റ് യൂണിയന്റെ തകര്‍ച്ചയോടെ ശീതയുദ്ധം അവസാനിച്ചപ്പോള്‍,  ഇനി എന്ത് എന്ന ചര്‍ച്ച അക്കാദമിക തലങ്ങളില്‍ ചൂടുപിടിച്ചപ്പോളായിരുന്നു ഇത് രൂപപ്പെടുത്തിയത്.  പക്ഷെ അന്നതിനെ ആരും ഗൌരവമായി കണ്ടിരുന്നില്ല. പക്ഷെ രണ്ടുപതിറ്റാണ്ടു പിന്നിടുമ്പോള്‍ അത് സത്യമായി വരുന്ന  കാഴ്ചയാണ്, ലോകമെങ്ങും കണ്ടു വരുന്നത്. Political Islam  ന്റെ ഉയര്‍ച്ചയോടെ ഇസ്ലാമിക ലോകം മുഴുവന്‍  അരക്ഷിതാവസ്ഥ പടര്‍ന്നു പിടിച്ചു. മുല്ലപ്പൂ വിപ്ളവം എന്നു പേരിട്ട് വിളിച്ച  മാറ്റത്തിന്റെ ഫലമായി പലയിടത്തും ഇസ്ലാമിസ്റ്റുകള്‍ അധികാരത്തില്‍ എത്തിയിട്ടുണ്ടെങ്കിലും, അവിടെയൊന്നും സുസ്ഥിരമായ ഒരു ഭരണം ഉണ്ടാകാന്‍ വഴിയില്ല. സിറിയ ഒരു ലോകയുദ്ധത്തിന്റെ വക്കിലാണിപ്പോള്‍.,.  ബഷാര്‍ അല്‍ ആസാദിനെ പുറത്താക്കുക എന്ന അജണ്ടയില്‍ നിന്നും മാറി, ഇപ്പോള്‍ അവിടെ ഇസ്ലാമിസ്റ്റുകള്‍ രണ്ടു ചേരിയായി തിരിഞ്ഞ്  പടവെട്ടുന്നു.  ഇറാന്‍ എന്ന  ഇസ്ലാമിക ഥിയോക്രസിയും ഹെസ്ബൊള്ള എന്ന തീവ്രവാദ മുസ്ലിം സംഘടനയും ഒരു ഭാഗത്തും, മറ്റ് ജിഹാദികള്‍ മറ്റൊരു വശത്തും യുദ്ധം ചെയ്യുന്ന വിചിത്ര കാഴ്ച്ചയാണവിടെ. ഇസ്ലാമിസ്റ്റ് ചേരിയിലേക്ക് മാറിയ തുര്‍ക്കിയിലും മുല്ലപ്പൂപോലെ ഒരു പ്രതിഷേധം വ്യാപിക്കുന്നുണ്ടിപ്പോള്‍. ,. അമേരിക്കക്കും സഖ്യകക്ഷികള്‍ക്കും എതിരെ ഒന്നിച്ചു പോരാടുന്ന മുസ്ലിം തീവ്രവാദികള്‍ ഇസ്ലാമിക ലോകത്തിന്റെ അധീശത്വത്തിനു വേണ്ടി പരസ്പരം പോരടിക്കുന്നു.
.അമേരിക്കക്കും മറ്റ് പടിഞ്ഞാറന്‍ നാടുകള്‍ക്കും  എതിരെ ഇസ്ലാമിക ലോകത്ത് ശക്തമായ വികാരമുണ്ട്. രാഷ്ട്രീയ കാരണത്തില്‍ തുടങ്ങി അതിപ്പോള്‍ മതപരമായ തലത്തിലേക്ക് എത്തിപ്പെട്ടിരിക്കുന്നു. അമേരിക്കയുടെ രാഷ്ട്രീയ നിലപാടുകള്‍ക്ക് മുസ്ലിങ്ങള്‍ പകരം ചോദിക്കുന്നത്  മതാധിഷ്ടിത രീതികളിലൂടെയാണ്. അവിടെയാണ്, ഇസ്ലാമിക ഭീകരവാദം ഉടലെടുത്തുതും.
ലോകം ഇന്ന് നേരിടുന്ന ഏറ്റവും ഗൌരവമുള്ള വിഷയം ഭീകരവാദമാണ്. പല രൂപത്തിലും ഭാവത്തിലും അതുണ്ടെങ്കിലും ഏകീകൃതമായ രീതിയില്‍ കണ്ടു വരുന്നത് ഇസ്ലാമിക ഭീകരവാദമാണ്. ഇസ്ലാമിക ഭീകരതയുടെ അടിസ്ഥാനം കുര്‍ആന്‍ എന്ന  മുസ്ലിം വേദ പുസ്തകമാണെന്നു പറഞ്ഞാല്‍ മുസ്ലിങ്ങള്‍ അത് അനുവദിച്ചു തരില്ല. കേരളത്തിലെ ഒരു മുസ്ലിം ഭീകരവാദി കാഷ്മീരില്‍ പോയി ഇന്‍ഡ്യക്കെതിരെ യുദ്ധം ചെയ്തു. അദ്ദേഹത്തെ  ഇന്‍ഡ്യന്‍ പട്ടാളം വെടി വച്ചു കൊന്നു. പക്ഷെ ആ ശവശരീരം കാണേണ്ട എന്ന് അദ്ദേഹത്തിന്റെ മാതാവു പറഞ്ഞു എന്ന് മുസ്ലിങ്ങള്‍ വ്യാപകമായി പ്രചരിപ്പിക്കുന്നുണ്ട്. ഇപ്പോഴും അത് രാജ്യ സ്നേഹമാണെന്ന തരത്തില്‍  പലരും വാഴ്ത്തിപ്പാടുന്നു. മുസ്ലിങ്ങളുടെ രാജ്യ സ്നേഹം പലപ്പോഴും സംശയത്തിന്റെ നിഴലില്‍ വരാറുണ്ട്. ഇന്‍ഡ്യക്കാരായ മുസ്ലിങ്ങള്‍ പാകിസ്ഥാന്‍ ക്രിക്കറ്റ് ടീമിനെ പ്രോത്സാഹിപ്പിക്കുമ്പോഴും പാലസ്തീനിലെ മുസ്ലിങ്ങള്‍ക്ക് വേണ്ടി അവര്‍ ശബ്ദമുയര്‍ത്തുമ്പോഴും ഈ ചോദ്യം ഉണ്ടാകാറുണ്ട്.
ഏതാണു മുസ്ലിങ്ങളുടെ രാജ്യം? അവര്‍ ജീവിക്കുന്ന സ്വതന്ത്ര രാജ്യങ്ങളോ  അതോ മുസ്ലിം ഭൂരിപക്ഷ രാജ്യങ്ങള്‍ എന്നറിയപ്പെടുന്ന രാജ്യങ്ങളോ? ഈ  ചോദ്യം പ്രസക്തമായ ഒന്നായി ഇപ്പോള്‍ ഇംഗ്ളണ്ടിലും യൂറോപ്പിലും അലയടിക്കുന്നുണ്ട്. അതിന്റെ കാരണം അടുത്ത കാലത്ത് ഇംഗ്ളണ്ടില്‍ അരങ്ങേറിയ അതിക്രൂരമായ ഒരു കൊലപാതകമാണ്.
ഇംഗ്ളണ്ടില്‍ കുടിയേറി പാര്‍ത്ത നൈജീരിയന്‍ വംശജരായ രണ്ടു പേര്‍ ഇസ്ലാം സ്വീകരിച്ച് മുസ്ലിങ്ങള്‍ ആയി. അവര്‍ അടുത്ത കാലത്ത്  ഒരു ബ്രിട്ടീഷ് പട്ടാളക്കാരനെ ലണ്ടനില്‍ വച്ച് കഴുത്തറുത്തു കൊന്നു.  അതിനു ശേഷം  കൊലക്കുപയോഗിച്ച ആയുധങ്ങളും പിടിച്ചുകൊണ്ട് അവരിലൊരാള്‍ നടത്തിയ നയപ്രഖ്യാപനം ഈ വീഡിയോയില്‍ കാണാം.
ഇതിലെ പ്രധാന വാചകം ഇതാണ്. Leave us alone. Leave our countries.
ഞങ്ങളുടെ രാജ്യങ്ങള്‍ എന്ന് ഇവര്‍ പറയുമ്പോള്‍ ഒന്നുകില്‍ അത് അവരുടെ പൂര്‍വികരുടെ രാജ്യമായ നൈജീരിയ. അല്ലെങ്കില്‍ കുടിയേറി പാര്‍ത്ത രാജ്യമായ ഇംഗ്ളണ്ട്. ഇത് രണ്ടുമല്ലാത്ത മറ്റൊരു രാജ്യം അവരുടെ  രാജ്യം ആകുന്നതെങ്ങനെ എന്നറിയണമെങ്കില്‍ ഇസ്ലാമിന്റെ അടിസ്ഥാന വിശ്വാസങ്ങള്‍ പഠിക്കേണ്ടി വരും. ആ വിശ്വാസപ്രകാരം ലോകത്തുള്ള എല്ലാ മുസ്ലിങ്ങളും  ഒരു ശരാശരി മുസ്ലിം വിശ്വാസിയുടെ സഹോദരരാണ്. ഇസ്ലാമിക ഭരണം  നിലനില്‍ക്കുന്ന രാജ്യങ്ങളൊക്കെ അവരുടെ
മാതൃരാജ്യങ്ങളുമാണ്. മുസ്ലിം പ്രവാചകന്‍ മൊഹമ്മദിന്റെ ഭാര്യമാരൊക്കെ മുസ്ലിങ്ങളുടെ മാതാക്കള്‍ ആയതുപോലെ, ഇസ്ലാമിക ഭരണം  നിലവിലുള്ള രാജ്യങ്ങളൊക്കെ ഇവരുടെ മാതൃരാജ്യങ്ങളാണ്.
ഈ ഭീകരപ്രവര്‍ത്തി നടത്തിയ വ്യക്തിയെ ഭീകരതയിലേക്ക് നയിച്ചത് അന്‍ജെം ചൌധരി എന്ന തീവ്രവാദി മുസ്ലിം പുരോഹിതനാണ്.
ജോലിയൊന്നും ചെയ്യാതെ ബ്രിട്ടണിലെ ജനങ്ങള്‍ നല്‍കുന്ന നികുതിപ്പണത്തിന്റെ പങ്കു പറ്റിയാണിദ്ദേഹം ജീവിക്കുന്നത്. ഒരു വര്‍ഷം 25,000  പൌണ്ടാണിതുപോലെ ബ്രിട്ടനെന്തിരെ പ്രവര്‍ത്തിക്കുമ്പോള്‍ ഇദ്ദേഹം നേടുന്നത് . ഇതേക്കുറിച്ച് ഇദ്ദേഹം പറയുന്നത് കേള്‍ക്കുക.
ക്രൈസ്തവ രാജ്യമായ ബ്രിട്ടന്റെ പിച്ചക്കാശു  വാങ്ങി ജീവിക്കുന്ന ഈ ജിഹാദി  പക്ഷെ ഇപ്പോള്‍ ലണ്ടണില്‍ നടന്ന കിരാത നടപടിയെ  ന്യായീകരിക്കുന്നു. ആ മുസ്ലിം ഭീകരന്റെ അതേ വാക്കുകളാണ്, ചൌധരിയുടെയും.
I think what he said in the video clip, most  Muslims around the world will not disagree with. Occupation of the Muslim land is the cause for this.
ഇത്രകാലം ​ബ്രിട്ടീഷുകാര്‍ ഇതുപോലെയുള്ള ഇത്തിള്‍ കണ്ണികളായ ജന്തുക്കളെ സഹിച്ചു.  അവരുടെ ക്ഷമയുടെ അതിരുകള്‍ കണ്ടു തുടങ്ങുന്നതിന്റെ ലക്ഷണമാണിപ്പോള്‍  ഇംഗ്ളണ്ടില്‍ ഉരുത്തിരിയുന്നത്. ഇപ്പോള്‍ അവിടെ ഇസ്ലാമിനെതിരെ കൂടുതല്‍ ആളുകള്‍ രംഗത്തു വരുന്നു. ഇതുപോലെ രംഗത്തു വന്നിരിക്കുന്ന ഒരു സംഘടനയാണ്, English Defence League.  ഈ സംഘടനയുടെ പ്രധാന അജണ്ട ഇസ്ലാമിനെതിരെ ഉള്ള നിലപാടാണ്. 135487 ആളുകള്‍ ഇപ്പോള്‍ തന്നെ ഈ സംഘടനയെ ഇഷ്ടപ്പെടുന്നു. ഇത് അല്‍പ്പം അസ്വസ്ഥത ഉണ്ടാക്കുന്ന സംഭവമാണ്.
ഈ സംഘടനയുടെ നയപരിപാടികള്‍ അതിനെ നയിക്കുന്ന Tommy Robinson വിശദീകരിക്കുന്നത് ഈ വീഡിയോയില്‍ കാണാം.
ഈ സംഘടന ലണ്ടണില്‍ നടത്തിയ ഒരു റാലിയുടെ ശ്യങ്ങള്‍ ആണു താഴെ.
ഇത് ഇംഗ്ളണ്ടില്‍ മാത്രം ഒതുങ്ങുന്നില്ല. യൂറോപ്പിലും ഇതിന്റെ അലയൊലി ഉണ്ട്.
ഇതൊക്കെ ഭീകരവാദി മുസ്ലിങ്ങള്‍ ചെയ്തുകൂട്ടുന്ന കാര്യങ്ങളോട്  അതേ  ചിന്താഗതിയുള്ള  മറ്റുള്ളവര്‍ പ്രതികരിക്കുന്ന രീതികളാണ്.
മിതവാദികളും യാഥാസ്ഥിതികരും തീവ്രവാദികളും എല്ലാ മത ങ്ങളിലുമുണ്ട്. യാഥാസ്ഥിതിക മത വിശ്വാസികള്‍ക്ക് തീവ്രവാദികളും ഭീകരവാദികളും  ആയിത്തീരാന്‍ വളരെ എളുപ്പമാണ്.  ഇസ്ലാമിക ലോകത്തിനൊരു  പ്രത്യേകതയുണ്ട്.  മുസ്ലിം ഭൂരിപക്ഷ രാജ്യങ്ങളില്‍ ബഹുഭൂരിഭാഗം പേരും, മിതവാദികള്‍ ഉള്‍പ്പടെ,   തീവ്രവാദത്തിന്റെയും  ഭീകരവാദത്തിന്റെയും   യഥാര്‍ത്ഥ മുഖം പുറത്തെടുക്കുന്നു. ഈജിപ്റ്റില്‍  മിതവാദികളെന്ന് നടിച്ചിരുന്ന മുസ്ലിങ്ങള്‍ അവസരം കിട്ടിയപ്പോള്‍ തീവ്രവാദികളായത് അടുത്ത കാലത്ത് കണ്ടതാണ്. മുബാറക്കിനെ പുറത്താക്കുന്നതു വരെ  ക്രിസ്ത്യാനികളോട് ചേര്‍ന്നു നിന്ന് വിപ്ളവം നയിച്ചവര്‍, മുബാറക്ക് പുറത്തായ ഉടനെ ക്രിസ്ത്യാനികളെ ആക്രമിക്കാനാണു തുനിഞ്ഞത്. അതിനു മുന്നെ തുര്‍ക്കിയിലെ ഭൂരിഭാഗം മുസ്ലിങ്ങളും  മതേതരാണെന്ന് നടിച്ചിരുന്നു. പക്ഷെ അവസരം ഉണ്ടായപ്പോള്‍ അവര്‍ക്ക് തീവ്രവാദത്തിലേക്ക്  മാറാന്‍ യാതൊരു ബുദ്ധിമുട്ടും ഉണ്ടായില്ല. ഇറാനില്‍ ഷാ ഭരിച്ചിരുന്നപ്പോള്‍  മതേതരര്‍ എന്നു നടിച്ചിരുന്ന ഭൂരിഭാഗം പേരും  ഇസ്ലാമിക വിപ്ളവത്തിനു ശേഷം തീവ്രവാദ മുഖം  പുറത്തു കാണിച്ചു. പക്ഷെ മുസ്ലിങ്ങള്‍  ന്യൂന പക്ഷമായ രാജ്യങ്ങളില്‍  തീവ്രവാദികളും യാഥാസ്ഥിതികരും  മിക്കപ്പോഴും മിത വാദ മുഖം മൂടി ധരിച്ചു കാണുന്നു. കേരളം അതിന്റെ മികച്ച ഉദാഹരണമാണ്. കേരളത്തിലായിരിക്കുമ്പോള്‍ മതേതരത്വത്തിന്റെ  ഉസ്താദുമാരായ മുസ്ലിങ്ങള്‍,  ജോലി തേടി സൌദി അറേബ്യയിലേക്ക് പോയാല്‍ ഉടനെ യാഥാസ്ഥിതികത്വത്തിന്റെയും തീവ്രവാദത്തിന്റെയും യഥാര്‍ത്ഥ മുഖം പുറമെ കാണിക്കാന്‍ തുടങ്ങുന്നു.
കേരളത്തിലെ മുസ്ലിം ലീഗ് എന്ന മതാധിഷ്ടിത രാഷ്ട്രീയ പാര്‍ട്ടി ഇതിന്റെ ഒരു നേര്‍ക്കാഴ്ചയാണ്. തങ്ങള്‍ മതേതര സംഘടനയാണെന്നാണ്,  ഈ മതസംഘടനയുടെ നേതാക്കള്‍ എന്നും പറയാറുള്ളത്. മുല്ലപ്പൂമ്പൊടിയേറ്റുകിടക്കും കല്ലിനുമുണ്ടാമൊരു സൌരഭ്യം എന്നു പറഞ്ഞതുപോലെ,  മറ്റ് മതേതര പാര്‍ട്ടികളുടെ സഖ്യത്തില്‍ ഇരിക്കുന്നതുകൊണ്ട്, എല്ലാവരും  അങ്ങനെ കരുതിക്കോളും എന്നാണീ  നേതാക്കളുടെ വിചാരം.  കഴിഞ്ഞ തെരഞ്ഞുടുപ്പില്‍  ഈ പാര്‍ട്ടി ഭരണത്തിലെ നിര്‍ണായക ശക്തി ആയിത്തീര്‍ന്നു.  മുസ്ലിം ഭൂരിപക്ഷ പ്രദേശമായ മലപ്പുറം ജില്ലയില്‍  അവരുടെ ജനസംഖ്യ വര്‍ദ്ധിച്ചത്കൊണ്ട് അവിടെ 4 സീറ്റുകള്‍ കൂടുകയും, മറ്റു ജില്ലകളില്‍ ജന സംഖ്യ കുറഞ്ഞതുകൊണ്ട് അത്രയും സീറ്റുകള്‍ കുറയുകയും ചെയ്തിരുന്നു. ഈ നാലു സീറ്റുകളുടെ പിന്‍ബലത്തിലാണ്, കഴിഞ്ഞ തവണ മുസ്ലിം ലീഗുള്‍പ്പെടുന്ന യു ഡി എഫിനു  ഭരണം ലഭിച്ചത്. ആ അഹന്ത കാരണം ഇതിനു മുമ്പൊരിക്കലും എടുക്കാതിരുന്ന തീവ്ര നിലപാടുകളാണ്, അതിനു ശേഷം  ഈ മത സംഘടന എടുത്തിട്ടുള്ളത്. പ്രധാന പാര്‍ട്ടിയായ കോണ്‍ഗ്രസിലെ ഭൂരിപക്ഷാഭിപ്രായം പോലും അവഗണിച്ച്  അഞ്ചാമതൊരു മന്ത്രിസ്ഥാനം  അവര്‍ നിര്‍ബന്ധപൂര്‍വ്വം പിടിച്ചെടുത്തു. അവരുടെ ദയകൊണ്ട് ഭരിക്കുന്നു എന്ന ഹുങ്കില്‍ അര്‍ഹതപ്പെട്ടതും അല്ലാത്തതും ആയ പലതും അവര്‍ നേടി എടുക്കുന്നു. അതിനെ ചൊല്ലി കേരളത്തിന്റെ രാഷ്ട്രീയ സമുദായിക മണ്ഡലങ്ങളില്‍ ഉരുത്തിരിഞ്ഞ ധ്രുവീകരണം ഇപ്പോള്‍  വളരെ വൃത്തികെട്ട തരത്തിലേക്ക്  താഴുകയും ചെയ്തിരിക്കുന്നു.
ഇന്ന് മുസ്ലിം ലീഗ് എന്തു പറഞ്ഞാലും അതിനെ അപ്പോള്‍ തന്നെ എതിര്‍ക്കാന്‍ എന്‍ എസ് എസും എസ് എന്‍ ഡി പിയും തയ്യാറാകുന്ന അവസ്ഥയാണുള്ളത്. ന്യായമായ ആവശ്യങ്ങള്‍ ലീഗ്  പറഞ്ഞാലും ഉടനെ അതിനെ എന്‍ എസ് എസും എസ് എന്‍ ഡി പിയും എതിര്‍ക്കുന്നു. ലീഗ് സ്വപ്നത്തില്‍ പോലും ആഗ്രഹിക്കാത്ത രീതിയിലാണിപ്പോള്‍ കാര്യങ്ങളുടെ പോക്ക്. ലീഗിന്റെ പ്രവര്‍ത്തി കാരണം കോണ്‍ഗ്രസ് എന്ന രാഷ്ട്രീയ പാര്‍ട്ടിയുടെ നേതാക്കളെ പൊതു വേദികളില്‍  ഈ രണ്ട് സംഘടനയുടെ നേതാക്കളും  അവഹേളിക്കുന്നു. മുസ്ലിം ലീഗെന്ന മത സംഘടനക്കു വേണ്ടി എന്തിനാണിവര്‍  ഇതുപോലെ നാണം കെടുന്നതെന്ന് എത്ര ആലോചിച്ചിട്ടും മനസിലാകുന്നില്ല.
മുസ്ലിം ലിഗെന്നെ മതസംഘടനയുടെ അഖിലേന്ത്യാ സെകട്ടറി മൊഹമ്മദ് ബഷീര്‍ രണ്ടു ദിവസം മുമ്പ് ഒരു പ്രസ്താവന നടത്തി. മത സംഘടനകള്‍ രാഷ്ട്രീയത്തില്‍ ഇടപെടരുത് എന്നാണത്.  അതു കേട്ട് ചിരി വരാത്ത സുബോധമുള്ള ആരും ഉണ്ടാകില്ല.  മതത്തിന്റെ അടിസ്ഥാനത്തില്‍  പാര്‍ട്ടിയുണ്ടാക്കി. പേരില്‍ പോലും  വര്‍ഗ്ഗിയത ഉള്ള ഒരു സംഘടനയാണ്, മുസ്ലിം ലീഗ്. മുസ്ലിങ്ങള്‍ മാത്രം അംഗങ്ങളായുള്ള ഒരു സംഘടനയാണത്. നായന്‍മാര്‍ മാത്രം അംഗങ്ങളായുള്ള എന്‍ എസ് എസും, ഈഴവര്‍ മാത്രം  അംഗങ്ങളായുള്ള എസ് എന്‍ ഡി പിയും രാഷ്ട്രീയത്തില്‍ ഇടപെടുന്നതിനോടാണ്,  ബഷീറിനു രോഷം. ഒരു വക വേശ്യയുടെ ചാരിത്ര്യ പ്രസംഗം.
ജമായത്തേ ഇസ്ലാമിയും എന്‍ ഡി എഫും പോപ്പുലര്‍ ഫ്രണ്ടും ഒക്കെ തീവ്രനിലപാടുകള്‍ എടുത്തപ്പോള്‍ പ്രായേണ മിതവാദ മുഖം മൂടി അണിഞ്ഞിരുന്ന പാര്‍ട്ടി ആയിരുന്നു മുസ്ലിം ലീഗ്. മുസ്ലിം ഭൂരിപക്ഷത്തെ ഈ സംഘടനകള്‍ റാഞ്ചിക്കൊണ്ടുപോകും എന്ന സ്ഥിതി വന്നപ്പോള്‍ ഇവരും തീവ്ര നിലപാടുകള്‍ എടുത്തു തുടങ്ങി. പക്ഷെ അത് കേരളത്തിന്റെ മതേതര  അന്തരീക്ഷത്തിനേല്‍പ്പിച്ച പരുക്ക് പെട്ടെന്നൊന്നും ഭേദമാകില്ല. എന്‍ എസ് എസും എസ് എന്‍ ഡി പിയും പറയുന്ന ഓരോ വാചകത്തിനും പിന്തുണ അറിയിച്ചു കൊണ്ട് ബി ജെ പി രംഗത്തിറങ്ങി കഴിഞ്ഞു. ബി ജെ പിയിലെ തീവ്ര ഹിന്ദുത്വയുടെ വക്താവായ നരേന്ദ്ര മോഡി ശിവഗിരിയില്‍ സ്വീകാര്യനാകുന്ന കാഴ്ചയാണു കേരളം കാണുന്നത്.
Posted by kaalidaasan at 01:24 26 comments: Links to this post
Email ThisBlogThis!Share to TwitterShare to FacebookShare to Pinterest
Newer Posts Older Posts Home
Subscribe to: Posts (Atom)
View my complete profile
പരിസ്ഥിതി തീവ്രവാദവും ശാസ്ത്ര തീവ്രവാദവും